CELEX: C2006/249/28
Language: fi
Date: 2006-10-14 00:00:00
Title: Asia T-209/06: Kanne 10.8.2006 — European Association of Im- and Exporters of Birds and live Animals ym. v. komissio

14.10.2006   
            
            
               FI
            
            
               Euroopan unionin virallinen lehti
            
            
               C 249/11
            
         Kanne 10.8.2006 — European Association of Im- and Exporters of Birds and live Animals ym. v. komissio
   (Asia T-209/06)
   (2006/C 249/28)
   Oikeudenkäyntikieli: hollanti
   Asianosaiset
   
      Kantajat: European Association of Im- and Exporters of Birds and live Animals Vereniging van Import- en Exporteurs van Vogels en Hobbydieren, Willem Plomp, joka harjoittaa toimintaa nimellä Plomps Vogelhandel, ja Marinus Borgstein (edustaja:advocaat J. Wouters)
   
      Vastaaja: Euroopan yhteisöjen komissio
   Vaatimukset
   
               —
            
            
               25.7.2006 tehty Euroopan komission päätös nro 2006/522/EY on kumottava,
            
         
               —
            
            
               Euroopan komissio on velvoitettava korvaamaan oikeudenkäyntikulut.
            
         Oikeudelliset perusteet ja pääasialliset perustelut
   Kantajat ovat toisaalta lintujen ja harrastuksena pidettävien eläinten maahantuojien ja maastaviejien etuja edustavia yhdistyksiä ja toisaalta muun muassa lintujen maahantuojia ja maastaviejiä. Ne riitauttavat komission päätöksen 2006/522/EY (1).
   Kantajat katsovat, että riitautettu päätös ei ole välttämätön toimenpide, koska olemassa olevat karanteenisäännöt tarjoavat riittävän suojan.
   Kantajat toteavat edelleen, että päätös on ristiriidassa ennalta varautumisen periaatteen kanssa, koska komissio ei ole perustanut sitä mahdollisimman täydelliselle tieteelliselle arvioinnille.
   Täydellinen tuonnin pysäyttäminen ei ole myöskään tavoiteltuun päämäärään nähden oikeassa suhteessa kun otetaan huomioon päätöksen perusteena olevat tosiseikat, eli Taiwanista peräisin olevien lintujen lintuinfluenssatartunta.
   Kantajat katsovat myös, että komissio on käyttänyt valtaansa väärin ja toteavat, että todellinen syy suojatoimenpiteiden pidentämiselle oli komission toive odottaa Euroopan elintarviketurvallisuusviranomaisen eläinten terveyttä ja hyvinvointia käsittelevän lautakunnan kertomuksen lopputulosta.
   Lisäksi toimenpiteet ovat syrjiviä, koska siipikarja jätetään niiden soveltamisalan ulkopuolelle.
   
      (1)  Päätösten 2005/759/EY ja 2005/760/EY muuttamisesta erittäin patogeeniseen lintuinfluenssaan liittyvistä tietyistä suojatoimenpiteistä ja tiettyjen elävien lintujen kuljettamisesta yhteisöön 25.7.2006 tehty komission päätös 2006/522/EY (tiedoksiannettu numerolla K(2006) 3303) (ETA:n kannalta merkityksellinen teksti) (EUVL L 205, s. 28).